THAI ทะยาน 6% โบรกฯมองกำไร Q1 โตรับไฮซีซั่น เคาะราคาเป้า 18.50 บ.
THAI ทะยาน 6% โบรกฯมองกำไร Q1 โตรับไฮซีซั่น เคาะราคาเป้า 18.50 บ. โดยล่าสุด ณ เวลา 15.07 น. อยู่ที่ระดับ 16.40 บาท เพิ่มขึ้น 0.90 บาท หรือ 5.81% สูงสุดที่ระดับ 16.60 บาท ต่ำสุดที่ระดับ 15.60 บาท มูลค่าการซื้อขาย 117.47 ล้านบาท
23 เม.ย. 2561

ผู้สื่อข่าวรายงานว่า ราคาหุ้น บริษัท การบินไทย จำกัด (มหาชน) หรือ THAI ณ เวลา 15.07 น. อยู่ที่ระดับ 16.40 บาท เพิ่มขึ้น 0.90 บาท หรือ 5.81% สูงสุดที่ระดับ 16.60 บาท ต่ำสุดที่ระดับ 15.60 บาท มูลค่าการซื้อขาย 117.47 ล้านบาท

ด้านนักวิเคาะห์ บล.ฟิลลิป (ประเทศไทย) ระบุว่า แนะนำ “ซื้อ” ในราคาพื้นฐาน 18.50 บาท โดยมองแนวโน้มผลประกอบการในช่วง Q1/61 มีโอกาสเติบโต เนื่องจากเป็นช่วงไฮซีซั่นธุรกิจ อีกทั้งมีการปรับขึ้นค่าธรรมเนียมน้ำมันในเดือน ธ.ค. ซึ่งจะส่งผลเต็มที่ในช่วง 1Q61 อย่างไรก็ตามคงต้องตามดูราคาน้ำมันหลังปรับราคาขึ้นมาแรง แต่ได้ส่วนช่วยจากค่าเงินบาท/ดอลลาร์ที่แข็งค่าและการทำ Hedging ไว้ในราคาต่ำกว่าปัจจุบัน